Diari Oficial de la Generalitat Valenciana


Sumari del DOGV 3274, del 29-06-1998 (1998/5353)

ORDRE de 18 de juny de 1998, de la Conselleria de Cultura, Educació i Ciència, per la qual s'amplia el termini per a la presentació dels treballs així com el previst per a resoldre l'atorgament dels premis en el concurs internacional de fotografia La Valldigna, convocat per Ordre de 20 de maig de 1998 d'aquesta Conselleria (DOGV núm. 3.258).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5353


Data del document
:   18-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 18 de juny de 1998, de la Conselleria de Cultura, Educació i Ciència, per la qual s'amplia el termini per a la presentació dels treballs així com el previst per a resoldre l'atorgament dels premis en el concurs internacional de fotografia La Valldigna, convocat per Ordre de 20 de maig de 1998 d'aquesta Conselleria (DOGV núm. 3.258). [1998/X5353]
  
Per Ordre de 20 de maig de 1998, de la Conselleria de Cultura, Educació i Ciència, es va convocar el concurs internacional de fotografia La Valldigna.
  
D'acord amb la base cinquena de la referida ordre, el termini per a la presentació dels treballs expira el 30 de juny de 1998, mentre que el previst de tres mesos en la base vuitena per a resoldre expressament l'atorgament dels premis es computa inicialment des del mateix dia 30 de juny de 1998.
  
Vista la impossibilitat de resoldre el procediment i presentar els treballs en l'esmentat termini i en ús de les facultats conferides en l'article 35 de la Llei 5/1983, de 30 de desembre, de Govern Valencià
  
ORDENE
  
Modificar la base cinquena, paràgraf segon, i la base vuitena de l'Ordre de 20 de maig de 1998, de la Conselleria de Cultura, Educació i Ciència, per la qual es convoca el concurs internacional de fotografia La Valldigna, en els següents termes:
  
1. El termini per a la presentació dels treballs expira el 30 de setembre de 1998.
  
2. El termini per a resoldre l'atorgament dels premis serà de 45 dies a comptar des del 30 de setembre de 1998. La falta de resolució dins del termini produirà efectes desestimatoris.
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Contra la present ordre que posa fi a la via administrativa es pot interposar, després de la comunicació a aquest òrgan, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb els articles 57 i 58 de la Llei de la Jurisdicció Contenciosa Administrativa, i l'article 110 de la Llei de Règim Jurídic de les Administracions Públiques i del Procediment Comú.
  
València, 18 de juny de 1998
  
El conseller de Cultura, Educació i Ciència,
  
FRANCISCO CAMPS ORTIZ